Një fermeri belg i ka ndodhur një ngjarje e pazakontë, teksa shkoi në market për të blerë banane, por me gjithë to mori kokainë.
Mediat lokale thonë se fermeri Stefan Van Dorsler bleu 10 kuti banane në fillim të javës në Bruksel, për t'i shitur në fermën e tij, por pasi hapi kutitë kur mbërriti në fermë, gjeti pako me kokainë.
"Ishin si pakot që shohim në filma", tha fermeri belg duke shtuar se "Ne nuk e dinim se çfarë të bënim me paketat. Ne menduam se nuk ishte e mençur ta çonim vetë në polici".
Në vend që ta çonte drogën në një stacion policor aty pranë, ai thirri policinë dhe raportoi rastin. Një numër i madh ekipesh policie arritën në shtëpinë e Van Dorsler në një kohë të shkurtër.
Pakot e bananeve kishin pulla që tregonin se vinin nga Kolumbia. Njerëzit që shesin banane në një treg në Bruksel janë marrë në pyetje dhe një hetim është duke u zhvilluar.